galenus.de-motu-musculorum-libri-ii 2.4
Οὐκοῦν οὐδ’ οἱ κοιμώμενοι πάντες ἀργοὺς παντάπασιν ἔχουσιν ἅπαντας τοὺς μῦς , ἀλλ’ ὅσοι διὰ μέθην , ἢ κάματον , ἢ ἀῤῥωστίαν δυνάμεως ἅπαντα τοῦ σώματος τὰ μόρια τελέως ἐκλύσαντες , εἰς τὸ μέσον αὐτὰ σχῆμα τοῖς μυσὶν ἀγαγεῖν ἐπέτρεψαν , οὗτοι μόνοι τελέως ἡσυχάζοντας ἔχουσι τοὺς μῦς . οὐ μὴν οὐδ’ ἐν τοῖς ἐσχάτοις σχήμασιν οὐδὲν μόριον ἔχειν οὐδεὶς δύναται κοιμώμενος · ἰσχυρᾶς γὰρ σφόδρα καὶ συντόνου τῆς τῶν μυῶν ἐνεργείας εἰς τὰ τοιαῦτα χρήζομεν . ὅσα δὲ ἐν τῷ μεταξὺ τῶν ἐσχάτων τε καὶ τοῦ μέσου σχήματος , ἐν τούτοις τοὐπίπαν ὑπνοῦμεν . ἐν ᾧ γὰρ ἂν τῶν τοιούτων καταστήσας τὸ κῶλον τοῖς τονικῶς ἐνεργοῦσιν ἀμφ’ αὐτὸ μυσὶν ἐπιτρέψῃς τὴν φυλακὴν τοῦ σχήματος , ᾧδε φυλάττουσιν , ὥστε καὶ καθήμενοι πολλάκις ἐκοιμήθησάν τινες , καὶ περιπατοῦντες ἔνιοι . καὶ τοῦτο ἐγὼ μὲν ἀκούων ἔμπροσθεν οὐκ ἐπίστευον · ὡς δὲ , δεῆσάν ποτε δι’ ὅλης νυκτὸς ὁδοιπορῆσαι , τῇ πείρᾳ τἀληθὲς ἔμαθον , ἠναγκάσθην πιστεύειν . σχεδὸν γάρ τι στάδιον ὅλον διῆλθον κοιμώμενός τε καὶ ὄναρ θεωρῶν , καὶ οὐ πρότερον ἐπηγέρθην , πρὶν προσπταῖσαι λίθῳ . καὶ τοῦτ’ ἔστιν ἄρα τὸ μέχρι πλείονος οὐκ ἐπιτρέπον ὁδοιπορεῖν τοῖς ὑπνώττουσι , τὸ μὴ δύνασθαι λείας ἀκριβῶς ἐπιτυχεῖν τῆς ὁδοῦ . τοῦτο μὲν δὴ τοῖς πειραθεῖσι μόνοις πιστὸν , τὰ δ’ ἄλλα πᾶσιν ἐναργῶς ὁσημέραι φαίνεται , τὰ κατὰ τοὺς ἐν τῷ καθῆσθαι κοιμωμένους . καὶ αὐτῶν δὲ τῶν κατακεκλιμένων ὀλίγοι παντελῶς τὸ μέσον ἀκριβῶς σχῆμα καθ’ ἕκαστον τῶν μορίων ἔχουσιν . ὅσοι δ’ ἐν ταῖς χερσί τι φυλάττουσιν , οὗτοι μὲν καὶ πάνυ τὴν τονικὴν ἐνέργειαν ἐπιδείκνυνται · μένουσι γὰρ ἀκριβῶς αὐτῶν οἱ δάκτυλοι κεκαμμένοι περὶ σμικρὸν πολλάκις σῶμα , χρυσίον , ἢ λίθον , ἢ νόμισμά τι . τὸ δὲ τῆς κάτω γένυος ἆρ’ οὐ καὶ αὐτὸ πρόδηλον ; οὐ γὰρ ἀφίσταται τῆς ἄνω , πλὴν εἰ μεθύων τις , ἢ πάνυ ῥᾴθυμος , ἢ κεκμηκὼς ἐσχάτως κοιμῷτο . καὶ αὐτὸ δὲ τὸ ῥέγχειν διὰ τὰ τοιαῦτα φιλεῖ γίγνεσθαι , χαλασθείσης μὲν τῆς κάτω γένυος , ὑπτίου δὲ κατακειμένου τἀνθρώπου . καὶ γὰρ οὖν καὶ αὐτὸ τοῦτο τὸ ὕπτιον κατακεῖσθαι σημεῖόν ἐστιν ἐκλύσεως . ταῦτ’ ἄρα καὶ Ἱπποκράτης ἄμφω μέμφεται , τό θ’ ὕπτιον κατακεῖσθαι καὶ τὸ χάσειν κοιμώμενον , τὰς δ’ ἐπὶ θάτερον τῶν πλευρῶν κατακλίσεις ἐπαινεῖ . γνοίης δ’ ἂν μάλιστα , πόση τις ἐνέργεια ταῖς τοιαύταις κατακλίσεσιν ὑπάρχει , νεκρὸν ἀνθρώπου σῶμα κατακλίνας οὕτως · οὐδὲ γὰρ τὸν ἀκαρῆ μένει χρόνον , ἀλλὰ καὶ ὕπτιον ἢ πρηνὲς αὐτίκα γενήσεται , καθ’ ὅ τι ἂν τύχῃ τῷ βάρει ῥέψαν . οὐκοῦν καὶ τὸ ὕπτιον κατακεῖσθαι , καὶ τὸ χάσκειν οὐκ ἄνευ τοῦ ῥέγχειν , ἢ ἐκλύσεως , ἢ μέθης , ἢ ῥᾳθυμίας σημεῖα . διὰ τοῦτο πάλιν ὁ Ἱπποκράτης , ἅπαντα τὰ μόρια κελεύων ἐν τοῖς ἀνωδύνοις σχήμασιν ἐξαρθρήσαντά τε καὶ συντριβέντα χειρουργεῖν , Ἐπὶ τῆς κάτω γένυος , φησὶν , ὅσον μετρίως χάσκοντος τοῦ ἀνθρώπου . οἷον γὰρ ἐπὶ χειρὸς σχῆμα τὸ ἐγγώνιον , τοιοῦτον ἐπὶ τῆς κάτω γένυος τὸ μετρίως χάσκειν · τοῦτο γὰρ τῶν ἐσχάτων τὸ μέσον . ἔσχατα μὲν οὖν ἐστι τῆς κάτω γένυος σχήματα τό τε μέγιστον χαινόντων γιγνόμενον καὶ τοὺς ὀδόντας ἐρειδόντων ἀλλήλοις . ὧν τὸ μὲν ὑπὸ τῶν κατὰ τὸν ἀνθερεῶνα καὶ τὸν τράχηλον μυῶν ἑλκόντων τὸ κάτω , θάτερον δ’ ὑπό τε τῶν ἔνδον τῆς γένυος , τῶν ἐκ τῆς ὑπερῴας φυομένων , καὶ τῶν κροταφιτῶν καλουμένων ἀποτελεῖται , εἰ μή τι ἄρα καὶ οἱ μασσητῆρες καλούμενοι μύες οἱ κατὰ τὰ πλάγια τῆς κάτω γνάθου συνεπιλαμβάνονται τοῦ ἔργου · τοῦτο μὲν γὰρ ἑτέρωθι διαιρήσομεν . ἀλλὰ τό γε μετρίως χάσκειν μέσον τῶν σχημάτων γίνεται , πάντων τῶν εἰργμένων ἀργούντων μυῶν . ἀτὰρ οὖν καὶ τοῖς ἀποθνήσκουσιν αὐτομάτως εἰς τοῦθ’ ἡ γένυς ἔρχεται κατὰ λόγον · ἅπαντες γὰρ αὐτοῖς οἱ μύες τῆς ἐνεργείας στερίσκονται . δῆλον οὖν , ὡς ἐν τῷ κοιμᾶσθαι μὴ κεχηνότας διασώζεται τῶν ἀνασπώντων τὴν γένυν μυῶν ἡ ἐνέργεια . πολλοὶ δ’ ἀνατεταμένας ἢ κεκαμμένας ἀκριβῶς τὰς χεῖρας ἔχοντες καὶ τὰ σκέλη κοιμῶνται , σώζοντες κᾀν τούτοις τὴν τονικὴν ἐνέργειαν . μακρολογῶ δ’ ἴσως , ἐνὸν ὑπομνῆσαι τὰ προχειρότατα . τίς γὰρ ἀντιλέξει τὸ μὴ οὐχ ἡμέτερον ἔργον ὑπάρχειν τὸ διὰ μυῶν φρουρεῖσθαι τὰς τῶν περιττωμάτων ἐκροάς ; ἐφεστήκασι γὰρ ἐπὶ τοῖς πέρασι τῶν κατ’ αὐτὰς ὀχετῶν οἷον ἐπὶ πύλαις τισὶ φρουροὶ μύες εὔρωστοι , μηδὲν ἐπιτρέποντες ἔξω φέρεσθαι , πρὶν κελεῦσαι τὸν λογισμόν . ἀλλὰ καὶ τούτους ἐπὶ τῶν κοιμωμένων ὁρῶμεν τὸ σφέτερον ἔργον ἀμέμπτως ἐκτελοῦντας · καὶ τὸ μεθεῖναί τι τῶν περιττωμάτων ἀκουσίως ἢ παραλυθέντων γίνεται τῶν μυῶν τούτων , ἢ τοῦ λογισμοῦ κακοπραγοῦντος , ὡς ἐν φρενίτισιν , ἢ καὶ τοῦ λογισμοῦ καὶ τῶν μυῶν βαρυνομένων , ὡς ἐν μέθαις · δεῖ γὰρ ἤτοι τὸν λογισμὸν μὴ προστατεῖν , ἢ τοὺς μῦς ἐνεργεῖν μὴ δύνασθαι , ἢ ἀμφοτέρους ἅμα βεβλάφθαι . προπετὴς οὖν ἀπόφασίς ἐστιν , ἠρεμεῖν τοῖς κοιμωμένοις τὴν ψυχὴν , πλὴν εἰ τὴν ἠρεμίαν οὐ τὴν τελέαν ἡσυχίαν , ἀλλ’ οἷον παῦλάν τινα τῆς συντονίας λέγοιεν . εἰ γὰρ τοῦτο , καλῶς τε λέγουσι , καὶ ὁμολογοῦμεν αὐτοῖς . οὐ γὰρ ἀναίσθητοι παντάπασίν εἰσιν οἱ ὑπνώττοντες , ἀλλὰ δυσαίσθητοι . ἢ διὰ τί καλεσάντων ὑπακούουσι , καὶ φωτὸς εἰσκομισθέντος ἐξανίστανται , καὶ ἁψαμένων αἰσθάνονται ; εἰ δέ μοι τὸν μεθύοντα λέγεις , καὶ μηδ’ . ὅπου γῆς ἐστιν εἰδότα , καὶ τὸν ὑπὸ ῥᾳθυμίας Ἐπιμενίδου βαθύτερον κοιμώμενον , οὗτοι καὶ πρὶν κοιμᾶσθαι πλησίον ἀναισθησίας ἦσαν , καὶ μᾶλλον ἂν ἐπιτρέψαιο φυλακὴν οὑτινοσοῦν ἀνδρὶ δραστηρίῳ κοιμωμένῳ , ἢ τοῖς τοιούτοις ἐγρηγορόσιν . ἀλλ’ ὅμως καὶ οὗτοι διασώζουσι πολλὰς τῶν ψυχικῶν ἐνεργειῶν .
Lemmas: οὐκοῦν οὐδέ ὁ κοιμάω πᾶς ἀργός παντάπασι ἔχω ἅπας ὁ μῦς , ἀλλά ὅσος διά μέθη , ἤ κάματος , ἤ ἀρρωστία δύναμις ἅπας ὁ σῶμα ὁ μόριον τέλειος ἐκλύω , εἰς ὁ μέσος αὐτός σχῆμα ὁ μῦς ἄγω ἐπιτρέπω , οὗτος μόνος τέλειος ἡσυχάζω ἔχω ὁ μῦς . οὐ μήν οὐδέ ἐν ὁ ἔσχατος σχῆμα οὐδείς μόριον ἔχω οὐδείς δύναμαι κοιμάω · ἰσχυρός γάρ σφόδρα καί σύντονος ὁ ὁ μῦς ἐνέργεια εἰς ὁ τοιοῦτος χρήζω . ὅσος δέ ἐν ὁ μεταξύ ὁ ἔσχατος τε καί ὁ μέσος σχῆμα , ἐν οὗτος ἐπίπαν ὑπνόω . ἐν ὅς γάρ ἄν ὁ τοιοῦτος καθίστημι ὁ κῶλον ὁ τονικός ἐνεργέω ἀμφί αὐτός μῦς ἐπιτρέπω ὁ φυλακή ὁ σχῆμα , ὧδε φυλάσσω , ὥστε καί κάθημαι πολλάκις κοιμάω τις , καί περιπατέω ἔνιοι . καί οὗτος ἐγώ μέν ἀκούω ἔμπροσθεν οὐ πιστεύω · ὡς δέ , δέω ποτέ διά ὅλος νύξ ὁδοιπορέω , ὁ πεῖρα ἀληθής μανθάνω , ἀναγκάζω πιστεύω . σχεδόν γάρ τις στάδιον ὅλος διέρχομαι κοιμάω τε καί ὄναρ θεωρέω , καί οὐ πρότερος ἐπαγείρω , πρίν προσπταίω λίθος . καί οὗτος εἰμί ἄρα ὁ μέχρι πολύς οὐ ἐπιτρέπω ὁδοιπορέω ὁ ὑπνώσσω , ὁ μή δύναμαι λεῖος ἀκριβής ἐπιτυγχάνω ὁ ὁδός . οὗτος μέν δή ὁ πειράω μόνος πιστός , ὁ δέ ἄλλος πᾶς ἐναργής ὁσημέραι φαίνω , ὁ κατά ὁ ἐν ὁ κάθημαι κοιμάω . καί αὐτός δέ ὁ κατακλίνω ὀλίγος παντελής ὁ μέσος ἀκριβής σχῆμα κατά ἕκαστος ὁ μόριον ἔχω . ὅσος δέ ἐν ὁ χείρ τις φυλάσσω , οὗτος μέν καί πάνυ ὁ τονικός ἐνέργεια ἐπιδείκνυμι · μένω γάρ ἀκριβής αὐτός ὁ δάκτυλος κάπτω περί μικρός πολλάκις σῶμα , χρυσίον , ἤ λίθος , ἤ νόμισμα τις . ὁ δέ ὁ κάτω γένυς ἆρα οὐ καί αὐτός πρόδηλος ; οὐ γάρ ἀφίστημι ὁ ἄνω , πλήν εἰ μεθύω τις , ἤ πάνυ ῥᾴθυμος , ἤ κάμνω ἔσχατος κοιμάω . καί αὐτός δέ ὁ ῥέγκω διά ὁ τοιοῦτος φιλέω γίγνομαι , χαλάω μέν ὁ κάτω γένυς , ὕπτιος δέ κατάκειμαι ἄνθρωπος . καί γάρ οὖν καί αὐτός οὗτος ὁ ὕπτιος κατάκειμαι σημεῖον εἰμί ἔκλυσις . οὗτος ἄρα καί Ἱπποκράτης ἄμφω μέμφομαι , ὁ τε ὕπτιος κατάκειμαι καί ὁ χάω κοιμάω , ὁ δέ ἐπί ἕτερος ὁ πλευρά κατάκλισις ἐπαινέω . γιγνώσκω δέ ἄν μάλα , πόσος τις ἐνέργεια ὁ τοιοῦτος κατάκλισις ὑπάρχω , νεκρός ἄνθρωπος σῶμα κατακλίνω οὕτως · οὐδέ γάρ ὁ ἀκαρής μένω χρόνος , ἀλλά καί ὕπτιος ἤ πρηνής αὐτίκα γίγνομαι , κατά ὅς τις ἄν τυγχάνω ὁ βάρος ῥέπω . οὐκοῦν καί ὁ ὕπτιος κατάκειμαι , καί ὁ χάσκω οὐ ἄνευ ὁ ῥέγκω , ἤ ἔκλυσις , ἤ μέθη , ἤ ῥαθυμία σημεῖον . διά οὗτος πάλιν ὁ Ἱπποκράτης , ἅπας ὁ μόριον κελεύω ἐν ὁ ἀνώδυνος σχῆμα ἐξαρθρέω τε καί συντρίβω χειρουργέω , Ἐπί ὁ κάτω γένυς , φημί , ὅσος μέτριος χάσκω ὁ ἄνθρωπος . οἷος γάρ ἐπί χείρ σχῆμα ὁ ἐγγώνιος , τοιοῦτος ἐπί ὁ κάτω γένυς ὁ μέτριος χάσκω · οὗτος γάρ ὁ ἔσχατος ὁ μέσος . ἔσχατος μέν οὖν εἰμί ὁ κάτω γένυς σχῆμα ὁ τε μέγας χάσκω γίγνομαι καί ὁ ὀδούς ἐρείδω ἀλλήλων . ὅς ὁ μέν ὑπό ὁ κατά ὁ ἀνθερεών καί ὁ τράχηλος μῦς ἕλκω ὁ κάτω , ἕτερος δέ ὑπό τε ὁ ἔνδον ὁ γένυς , ὁ ἐκ ὁ ὑπερῴα φύω , καί ὁ κροταφίτης καλέω ἀποτελέω , εἰ μή τις ἄρα καί ὁ μασσητήρ καλέω μῦς ὁ κατά ὁ πλάγιος ὁ κάτω γνάθος συνεπιλαμβάνομαι ὁ ἔργον · οὗτος μέν γάρ ἑτέρωθι διαιρέω . ἀλλά ὁ γε μέτριος χάσκω μέσος ὁ σχῆμα γίγνομαι , πᾶς ὁ ἔργνυμι ἀργέω μῦς . ἀτάρ οὖν καί ὁ ἀποθνῄσκω αὐτόματος εἰς οὗτος ὁ γένυς ἔρχομαι κατά λόγος · ἅπας γάρ αὐτός ὁ μῦς ὁ ἐνέργεια στερίσκω . δῆλος οὖν , ὡς ἐν ὁ κοιμάω μή χάσκω διασῴζω ὁ ἀνασπάω ὁ γένυς μῦς ὁ ἐνέργεια . πολύς δέ ἀνατείνω ἤ κάπτω ἀκριβής ὁ χείρ ἔχω καί ὁ σκέλος κοιμάω , σῴζω εἰͅν οὗτος ὁ τονικός ἐνέργεια . μακρολογέω δέ ἴσως , ἔνειμι ὑπομιμνῄσκω ὁ πρόχειρος . τίς γάρ ἀντιλέγω ὁ μή οὐ ἡμέτερος ἔργον ὑπάρχω ὁ διά μῦς φρουρέω ὁ ὁ περίσσωμα ἐκροή ; ἐφίστημι γάρ ἐπί ὁ πέρας ὁ κατά αὐτός ὀχετός οἷος ἐπί πύλη τις φρουρός μῦς εὔρωστος , μηδείς ἐπιτρέπω ἔξω φέρω , πρίν κελεύω ὁ λογισμός . ἀλλά καί οὗτος ἐπί ὁ κοιμάω ὁράω ὁ σφέτερος ἔργον ἄμεμπτος ἐκτελέω · καί ὁ μεθίημι τις ὁ περίσσωμα ἀκούσιος ἤ παραλύω γίγνομαι ὁ μῦς οὗτος , ἤ ὁ λογισμός κακοπραγέω , ὡς ἐν φρένιτις , ἤ καί ὁ λογισμός καί ὁ μῦς βαρύνω , ὡς ἐν μέθη · δέω γάρ ἤτοι ὁ λογισμός μή προστατέω , ἤ ὁ μῦς ἐνεργέω μή δύναμαι , ἤ ἀμφότερος ἅμα βλάπτω . προπετής οὖν ἀπόφασις εἰμί , ἠρεμέω ὁ κοιμάω ὁ ψυχή , πλήν εἰ ὁ ἠρεμία οὐ ὁ τέλειος ἡσυχία , ἀλλά οἷος παῦλα τις ὁ συντονία λέγω . εἰ γάρ οὗτος , καλός τε λέγω , καί ὁμολογέω αὐτός . οὐ γάρ ἀναίσθητος παντάπασι εἰμί ὁ ὑπνώσσω , ἀλλά δυσαίσθητος . ἤ διά τίς καλέω ὑπακούω , καί φώς εἰσκομίζω ἐξανίστημι , καί ἅπτω αἰσθάνομαι ; εἰ δέ ἐγώ ὁ μεθύω λέγω , καί μηδέ . ὅπου γῆ εἰμί οἶδα , καί ὁ ὑπό ῥαθυμία Ἐπιμενίδης βαθύς κοιμάω , οὗτος καί πρίν κοιμάω πλησίον ἀναισθησία εἰμί , καί μάλα ἄν ἐπιτρέπω φυλακή ὅστις ἀνήρ δραστήριος κοιμάω , ἤ ὁ τοιοῦτος ἐγείρω . ἀλλά ὅμως καί οὗτος διασῴζω πολύς ὁ ψυχικός ἐνέργεια .